En e levr De bello gallico e lavar Julius Caesar e oa disheñvel teir rann dieub Galia dre o gizioù , o boazioù met ivez dre o yezh . Lod zo o klask gouzout ha komz a rae eus rannyezhoù disheñvel pe eus bezañs yezhoù all en Aquitania pe en hanternoz Galia . Ne veze ket komzet galianeg en Aquitania ( war c ' hlann gleiz ar Garonne ) , da skouer , met ur rannyezh iberek [ 3 ] . Nevez a - walc ' h ivez e oa donedigezh ar Gelted e Liguria e lec ' h ma veze komzet ligurieg , ur yezh kar - tost d ' an edaleg ha d ' an hengeltiek .